
[bookmark: _Hlk182492878]Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

1. Szombathely, Bakó József utca  3785/337 és 3785/191 hrsz-ú ingatlanok GPON ellátása
A Magyar Telekom Nyrt. (1097 Budapest, Könyves Kálmán körút 36.) megbízásából a VASI FULL-TÁV Kft. (9721 Gencsapáti, Ipar út 10.) kérelmet nyújtott be Szombathely Megyei Jogú Város Önkormányzatához a „Szombathely, Bakó József utca 39 és 34 lakás GPON ellátás” tárgyú munka keretében a 3785/337 és 3785/191 hrsz-ú ingatlanok távközlési ellátás engedélyezésére. A távközlési földkábel építés kivitelezése zöldterület bontásával jár a Szombathely, 3785/302 hrsz-ú önkormányzati tulajdonú földrészleten. A tervezett nyomvonalat az 1. számú melléklet szemlélteti.
A Bakó József utca 26. délnyugati sarkán a zöldterületben kiépült távközlési hálózat nyomvonalán „N1” típusú megszakító szekrény készül, amelyből a tervezett optikai földkábel a Bakó József utcára merőlegesen a zöldterületben fák környezetében halad tovább. A nyomvonal keresztezi a Bakó József utca útburkolatát, majd a zöldterületben cca. 10,00 m megtétele után északkeleti irányba fordul a 3785/337 hrsz-ú ingatlan irányába.
A földkábel építéssel érintett 2 db nagylevelű hársfa (Tilia platyphyllos) védelme érdekében javaslom, hogy a kivitelezés a lombkorona földre vetített területén kívül kerüljön elvégzésre.

2. Szombathely, Szent Gellért utca 51. villamos energia ellátása
Az E.ON Észak-dunántúli Áramhálózati Zrt. (9027 Győr, Kandó Kálmán u. 11-13.) megbízásából a VILLKÁSZ Kft. (9700 Szombathely, Mérleg utca 1/A.) kérelmet nyújtott be Szombathely Megyei Jogú Város Önkormányzatához a „Szombathely, Szent Gellért utca 51. villamos energia ellátása” tárgyú munka keretében 0,4 kV-os földkábel építés engedélyezéshez. A villamos energia ellátást biztosító földkábel építés kivitelezése zöldterület bontásával jár. A tervezett nyomvonalat a 2. számú melléklet szemlélteti.
A tervezett nyomvonal az alábbi önkormányzati tulajdonú földrészleteket érinti:
· 10430 hrsz-ú Körmendi út zöldterület
· Szombathely, 10427/11 hrsz-ú Szent Gellért utca zöldterület, útcsatlakozás keresztezés fúrással
· 10427/7 hrsz-ú Szent Quirinus utca zöldterület
A tervezett nyomvonal a Körmendi úton meglévő 42187 jelzőszámú transzformátor állomásából északi irányba indul a meglévő vilamos földkábel nyomvonalán a zöldterületben a Körmendi úttal párhuzamosan cca. 37,00 m-t. A Körmendi út - Szent Gellért utca körforgalmú csomópont előtt északnyugati irányba halad tovább cca. 40,00 m-t a zöldterületben, majd nyugati irányba fordulva 69,00 m-t halad a zöldterületben. A nyomvonal a Szombathely, Szent Gellért utca 49. szám alatt működő „ALDI” szupermarket útcsatlakozását fúrással keresztezi, majd a Szent Quirinus utca zöldterültében áll meg.
A 10430 hrsz-ú Körmendi út zöldterületén kb. 4,00-5,00 m hosszúságú szakaszon Illatos barátcserje (Vitex agnus-castus), valamint 2 db kisebb, kiszáradás közeli állapotban lévő cserje található. A nyomvonal további szakaszai fás szárú növényeket nem érintenek.
Javaslom, hogy a földkábel az Illatos barátcserje alatt fúrással kerüljön kivitelezésre.

3. Szombathely, Horváth Boldizsár körúton és Hadnagy utcában szennyvíz csatornahálózat rekonstrukció
A TOP PLUSZ 1.3.2 jelű, „Fenntartható városfejlesztés” c. pályázati felhívásra, TOP_PLUSZ-1.3.2-23-SH1-2025-00012 azonosítószámmal „Belterületi úthálózat fejlesztése” című projekt keretében a Horváth Boldizsár körút felújítása fog megvalósulni a 11-es Huszár út körforgalom és a Sugár út körforgalom között. Ezzel összefüggésben a SZEMES és Fia Kft. elkészítette a Szombathely, Horváth Boldizsár körút és Hadnagy utca csatornahálózat rekonstrukciós munkáinak engedélyezési tervét is, amelyet benyújtott Szombathely Megyei Jogú Város Önkormányzatához engedélyezésre. A tervezett nyomvonalakat a 3. számú melléklet szemlélteti.
A tervezett rekonstrukciós nyomvonal előzetesen egyeztetésre került a közmű üzemeltető VASIVÍZ Zrt. Szombathelyi Szennyvíz-szolgáltatási Üzemmérnökségnek képviselőivel.
A tervezett rekonstrukció keretében a Hadnagy utcában üzemelő 60/90-es méretű tojás szelvényű egyesített rendszerű csatornahálózat kerül felújítása/átépítésre a meglévő csatornahálózattal közel azonos nyomvonalon a Késmárk utca és a Borostyánkő utca közötti szakaszon. Az S-1-0 jelű gravitációs főgyűjtő a Késmárk utca kereszteződésében csatlakozik az ott üzemelő 90/135 méretű főgyűjtő iránytörési tisztító aknájához, majd a Hadnagy utca burkolatában kerül kiépítésre északi irányba a Horváth Boldizsár körút és a Léka utca keresztezésével és a Borostyánkő utcáig. Az átépítésre kerülő szakaszon 30 lakóingatlan meglévő bekötővezetéke kerül cserére, valamint a közút burkolatának csapadékvízelvezetését biztosító 15 db víznyelőakna kerül megépítésre új D200-as bekötővezetékekkel együtt. A tervezett szennyvízcsatorna hossza: 322,20 m, anyaga D500 PP SN10 min.
A Horváth Boldizsár körúton tervezett burkolatfelújítási munkáihoz kapcsolódóan a körúton üzemelő 30/45-ös méretű tojás szelvényű egyesített rendszerű csatornahálózat kerül felújítása/átépítésre a meglévő csatornahálózattal közel azonos nyomvonalon az Esterházy Antal utca és a Vörösmarty Mihály utca közötti szakaszon. Az S-2-0-0 jelű gravitációs főgyűjtő a Hadnagy utca kereszteződésében csatlakozik az átépítésre kerülő S-1-0 jelű D500 PP csatorna a tervezett 4-es jelű tisztítóaknához, valamint annak keleti vége a Vörösmarty Mihály utcai körforgalomnál üzemelő 60/90-es méretű beton főgyűjtő meglévő tisztítóaknájába kerül bekötésre. Az átépítésre kerülő szakaszon 21 lakóingatlan meglévő Ø20 b. csatornacső anyagú bekötővezetéke kerül átépítésre, valamint a közút burkolatának csapadékvízelvezetését biztosító 20 db víznyelőakna kerül megépítésre új D200-as bekötővezetékekkel együtt. A tervezett szennyvízcsatorna hossza: 310,40 m, anyaga D400 ÜPE SN10000 csatornacső.
A Horváth Boldizsár körúton tervezett burkolatfelújítási munkáihoz kapcsolódóan a körúton üzemelő 30/45-ös méretű tojás szelvényű egyesített rendszerű csatornahálózat nyugati vége kerül felújítása/átépítésre a meglévő csatornahálózattal közel azonos nyomvonalon a Markusovszky utcai körforgalom és az Esterházy Antal utca közötti szakaszon. Az S-3-0-0 jelű gravitációs főgyűjtő a Markusovszky utcai felújított körforgalmú csomópont keleti oldalán üzemelő „COOP” élelmiszerbolt előtt csatlakozik a korábbiakban átépítésre került csatornahálózat tisztítóaknához, valamint annak keleti vége, túlfolyás biztosítás céljából az S-2-0 jelű csatorna Esterházy utcai kereszteződésben tervezett 4-es jelű új tisztító aknájába kerül bekötésre. Az átépítésre kerülő szakaszon 3 lakóingatlan meglévő Ø20 b. csatornacső anyagú bekötővezetéke kerül átépítésre, valamint a közút burkolatának csapadékvízelvezetését biztosító 8 db víznyelőakna kerül megépítésre új D200-as bekötővezetékekkel együtt. A tervezett szennyvízcsatorna hossza: 102,20 m, anyaga D400 ÜPE SN10000 csatornacső.
A bekötővezetékek állagtól függően minden szakaszon átfűzéssel kerülnek cserélésre. Azon bekötővezeték szakaszokon, ahol az átfűzéssel történő kivitelezés nem lehetséges, ott nyílt árkos kivitelezés indokolt.
A tervezett, meglévő nyomvonal ennek megfelelően kizárólag füvesített területet érint, fát, cserjét vagy egyéb fásszárú növényzetet nem.


Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

Szombathely, 2026. október „          ”

	/: Horváth Soma :/

I.
Határozati Javaslat

…../2026. (X.27.) VISB. sz. határozat

A Városstratégiai, Idegenforgalmi és Sport Bizottság a „Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta:

1. A Bizottság hozzájárul, hogy a Magyar Telekom Nyrt. beruházásában tervezett Szombathely, Bakó József utca  3785/337 és 3785/191 hrsz-ú ingatlanok távközlési ellátását biztosító földkábel az előterjesztés 1. számú melléklete szerinti nyomvonal figyelembevételével kiépítésre kerüljön azzal a feltétellel, hogy az érintett 2 db nagylevelű hársfa (Tilia platyphyllos) környezetében a kivitelezés a lombkorona földre vetített területén kívül valósulhat meg.
2. A Bizottság hozzájárul, hogy az E.ON Észak-dunántúli Áramhálózati Zrt. beruházásában tervezett „Szombathely, Szent Gellért utca 51. szám villamos energia ellátása” tárgyú munka keretében 0,4 kV-os földkábel kiépítésre kerüljön az előterjesztés 2. számú melléklete szerint azzal a feltétellel, hogy a földkábel a Körmendi úton meglévő Illatos barátcserje (Vitex agnus-castus) alatt fúrással kerüljön kivitelezésre.
3. A Bizottság hozzájárul, hogy a SZEMES És Fia Kft. által készített „Szombathely, Horváth Boldizsár körút és Hadnagy utca csatornahálózat rekonstrukció” kiviteli terve az előterjesztés 3. számú mellékletében foglaltak szerint valósulhat meg. 

Felelős:		Dr. Nemény András, polgármester
Horváth Soma, alpolgármester
Tóth Kálmán, a Városstratégiai, Idegenforgalmi és Sport Bizottság elnöke
		(a végrehajtás előkészítéséért:
		dr. Gyuráczné dr. Speier Anikó, a Városüzemeltetési és Városfejlesztési Osztály vezetője)
Határidő:	azonnal


II.
Határozati Javaslat

…../2026. (X.28.) FKSZB. sz. határozat

A Fenntarthatósági és Klímastratégiai Szakmai Bizottság a „Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 69. § 5. pontja alapján az alábbi döntést hozta:

1. A Bizottság egyetért azzal, hogy a Magyar Telekom Nyrt. beruházásában tervezett Szombathely, Bakó József utca  3785/337 és 3785/191 hrsz-ú ingatlanok távközlési ellátását biztosító földkábel az előterjesztés 1. számú melléklete szerinti nyomvonal figyelembevételével kiépítésre kerüljön azzal a feltétellel, hogy az érintett 2 db nagylevelű hársfa (Tilia platyphyllos) környezetében a kivitelezés a lombkorona földre vetített területén kívül valósulhat meg.
2. A Bizottság egyetért azzal, hogy az E.ON Észak-dunántúli Áramhálózati Zrt. beruházásában tervezett „Szombathely, Szent Gellért utca 51. szám villamos energia ellátása” tárgyú munka keretében 0,4 kV-os földkábel kiépítésre kerüljön az előterjesztés 2. számú melléklete szerint azzal a feltétellel, hogy a földkábel a Körmendi úton meglévő Illatos barátcserje (Vitex agnus-castus) alatt fúrással kerüljön kivitelezésre.
3. A Bizottság hozzájárul, hogy a SZEMES És Fia Kft. által készített „Szombathely, Horváth Boldizsár körút és Hadnagy utca csatornahálózat rekonstrukció” kiviteli terve az előterjesztés 3. számú mellékletében foglaltak szerint valósulhat meg.

Felelős:		Dr. Nemény András, polgármester
Horváth Soma, alpolgármester
Németh Ákos, a Fenntarthatósági és Klímastratégiai Szakmai Bizottság elnöke
		(a végrehajtás előkészítéséért:
		dr. Gyuráczné dr. Speier Anikó, a Városüzemeltetési és Városfejlesztési Osztály vezetője)
Határidő:	azonnal
Telefon: +36 94/520-366
Email: horvath.soma@szombathely.hu
Web: www.szombathely.hu

